

ประกาศเทศบาลตำบลยุโป

เรื่อง จัดตั้งศูนย์และช่องทางร้องเรียนการทุจริตและประพฤติมิชอบของเทศบาลตำบลยุโป

ตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริต

ประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการ หรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐโดยมุ่งเน้นการสร้าง ธรรมาภิบาลในการบริหารงานและส่งเสริมการมีส่วนร่วมจากทุกภาคส่วนในการตรวจสอบ เฝ้าระวังมิให้เกิดการทุจริต คอรัปชั่นในภาครัฐได้ ประกอบกับนโยบายของ พลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผนดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล

เทศบาลตำบลยุโปจึงได้จัดตั้งศูนย์รับเรื่องราวร้องเรียนการทุจริต และการ ประพฤติมิชอบ ของเทศบาลตำบลยุโปขึ้น เพื่อให้ประชาชนได้มีช่องทางในการแจ้งเบาะแส ข้อมูลการทุจริตและประพฤติ มิชอบในการปฏิบัติราชการของเจ้าหน้าที่ของรัฐ ให้เทศบาลตำบลยุโปทราบและเพื่อให้การปฏิบัติงานของศูนย์ รับเรื่องราวร้องเรียนการทุจริตและการประพฤติมิชอบของเทศบาลตำบลยุโป เป็นไปด้วยความเรียบร้อย และบรรลุตามวัตถุประสงค์ จึงได้แต่งตั้งเจ้าหน้าที่เพื่อรับเรื่องร้องเรียนการทุจริต และประพฤติมิชอบรับฟังความคิดเห็นของประชาชนและ ประสานงานในส่วนที่เกี่ยวข้องโดยผ่านช่องทาง ดังนี้

1. ณ สำนักงานเทศบาลตำบลยุโป หมู่ที่ 1 ตำบลยุโป อำเภอเมืองยะลา จังหวัดยะลา
2. ไปรษณีย์ นำส่ง “สำนักงานเทศบาลตำบลยุโป หมู่ที่ 1 ตำบลยุโป อำเภอเมืองยะลา จังหวัดยะลา 95000”
3. เว็บไซต์ www.yupo.go.th
4. โทรศัพท์ / โทรสาร 0 7327 0084
5. Facebook : เทศบาลตำบลยุโป

จึงประกาศให้ทราบโดยทั่วกัน

ประกาศ ณ วันที่ เดือน กุมภาพันธ์ พ.ศ.๒๕58

ธานินทร์ บือราแง

(นายธานินทร์ บือราแง )

นายกเทศมนตรีตำบลยุโป